stanford-oval/wikipedia huggingface dataset:
Savijärvi (Suonenjoki)

| Savijärvi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°31′14″N, 27°05′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  Savijoki 
Järvinumero:  14.791.1.004
Mittaustietoja
Pinnankorkeus:  99,2 m  
Pituus:  1,4 km  
Leveys:  630 m  
Rantaviiva:  4,755 km  
Pinta-ala:  43,377 ha  
Suurin syvyys:  4,8 m  
Saaria:  1 
 fiSavijärvi 
Savijärvi  on Pohjois-Savossa Suonenjoella  Pörölänmäen lähellä sijaitseva järvi.
Maantietoa

Järvi on 1,4 kilometriä pitkä, 630 metriä leveä, ja sen pinta-ala on 43 hehtaaria. Sillä on yksi saari, jonka pinta-ala on 0,5 hehtaaria.  Järvi on luodattu ja siitä on julkaistu syvyyskartat. Sen rantaviivan pituus on 4,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Leväjärven–Kutujoen alueeseen (14.791) se kuuluu. Järven vedenpinnan korkeus on 99,2 metriä mpy.
Jullamojärvi

| Jullamojärvi |
| --- | --- |
Valtiot:  Suomi 
Paikkakunta:  Inari
Koordinaatit:  69°25′59″N, 27°24′00″E
Vesistöalue ja valuma-alueen tietoja
Laskujoki:  Juullâmjuuhâ
Järvinumero:  69.073.1.003 
Mittaustietoja
Pinnankorkeus:  244,4 m 
Rantaviiva:  15,8 km 
Pinta-ala:  7,28 km² 
 fiJullamojärvi 
Jullamojärvi (inarinsaameksi Juullâmjävri) on järvi Inarissa, Utsjoen ja Kaamasen välillä valtatie 4:n itäpuolella. Se kuuluu Näätämöjoen vesistöön. Lasku-uoma Juullâmjuuhâ vie itään läheiseen Ruoptujärveen.
Järvessä on elinvoimainen siikakanta ja lohia on saatu satunnaisesti.
Juliane Köhler

| Juliane Köhler |
| --- | --- |
 Juliane Köhler Berliinin elokuvajuhlilla 2009.
Henkilötiedot
Syntynyt: 6. elokuuta 1965 (ikä 59)
Ammatti:  näyttelijä
Näyttelijä
Merkittävät roolit:  Eva Braun  (Perikato)
Aiheesta muualla
IMDb 
Elonet
Juliane Köhler (s. 6. elokuuta 1965) on saksalainen näyttelijä. Hän on esiintynyt muiden muassa elokuvissa Aimée & Jaguar (1999) ja Jossain Afrikassa (2001). Perikadossa (2004) hän tulkitsi Eva Braunin roolin. Hän voitti vuonna 1999 Baijerilaisen elokuvapalkinnon, Berliinin elokuvajuhlien Hopeisen karhun ja Deutscher Filmpreisin.
Köhler on toiminut myös teatterinäyttelijänä Münchenissä.
Aiheesta muualla

Wikimedia Commonsissa on kuvia tai muita tiedostoja aiheesta .
Juliane Köhler Internet Movie Databasessa. (englanniksi)
Jimmy

| Jimmy |
| --- | --- |
Nimipäivä:   
– suomenkielinen:  –
– ruotsinkielinen:  25. heinäkuuta
– ortodoksinen:  –
Muunnelmia:  Jim, Jimi
Vastineita eri kielissä:  Jacques, Jaak
Nimen alkuperä:  Jakob, James
Infobox OKNimi-testi OK: 
Jimmy on englantilainen miehen etunimi, alkuperältään diminutiivimuoto Jaakob-nimen englanninkielisestä vastineesta James.
Suomessa nimi Jimmy on Digi- ja väestötietoviraston tietojen mukaan annettu vuoden 2019 loppuun mennessä noin 1 220 henkilölle, joista suunnilleen puolet on syntynyt 1980- ja 1990-luvuilla. Jimmyn nimipäivä on vuodesta 2015 lähtien suomen­ruotsalaisen kalenterin mukaan 25. heinäkuuta, joka on myös Jakobin, suomenkielisessä kalenterissa Jaakon nimipäivä.
Kuvitteellisia Jimmyjä

Jimmy Kendal, mafian pakolainen televisiosarjassa Ihmemies MacGyver
Jimmy Neutron (suom. Roni Neutroni), päähenkilö elokuvassa Roni Neutroni – neropatti ja televisiosarjassa Roni Neutroni
Jimmy Olsen, Teräsmies-sarjakuvien henkilö
Jimmy Peakes, Harry Potter-kirjasarjan henkilö
Aiheesta muualla

Kuvia tai muita tiedostoja aiheesta Jimmy Wikimedia Commonsissa
Juhana Peräläinen

Juhana (Juhani) Peräläinen (25. toukokuuta 1877 Kolppana, Inkeri – 31. joulukuuta 1931) oli inkerinsuomalainen opettaja ja toimittaja. Hän käytti nimimerkkiä Ortodoksi.
Elämä

Peräläisen vanhemmat olivat talollinen Petter Mikael Peräläinen ja Martia Läträ. Hän valmistui opettajaksi 1896 Inkerin suomalaisesta Kolppanan opettajaseminaarista ja sen jälkeen hän opiskeli Viipurin klassillisessa lyseossa päästen ylioppilaaksi vuonna 1901. Peräläinen valmistui filosofian kandidaatiksi Helsingin yliopistosta 1910.
Peräläinen toimi kansakoulunopettajana Suomessa ja opettajana Helsingin uudessa yhteiskoulussa ja Sörnäisten yhteiskoulussa. Vuonna 1911 hän siirtyi Pietarin suomalaisten kansakoulujen tarkastajaksi ja oli tässä tehtävässä vuoteen 1918 saakka. Kolppanan opettajaseminaarin johtajana Peräläinen oli 1918–1919. Hän oli lisäksi Pietarissa Pyhän Marian seurakunnan yhteydessä toimineen, vuonna 1905 perustetun Pietarin suomalaisen yhteiskoulun viimeisenä johtajana vuoteen 1918 saakka. Pietarissa Peräläinen osallistui myös suomalaisten sosialistilehtien Uusi Inkeri ja Neva toimittamiseen.
Peräläinen oli Inkerinmaan Kansanvalistusseuran ”Soihdun” puheenjohtajana 1912–1919. Hän laati useita yhteiskunnallisia ja historiallisia aiheita käsitelleitä tutkielmia ja kirjoitelmia jotka ilmestyivät Inkerin suomalaisten julkaisuissa. Peräläinen oli Inkerin suomalaisen väestön edustajana Pietarin läänin valtuustossa maaliskuun vallankumouksesta 1917 aina lokakuun vallankumukseen saakka 1917.
Bolševikkien noustua valtaan syksyllä 1917 Peräläinen oli vielä muissa Inkerin suomalaisten koulutehtävissä, mutta vuonna 1919 hän joutui siirtymään Suomeen koska sosialidemokraattien kannattajana hänen asemansa kävi vaikeaksi Venäjällä. Suomessa Peräläinen toimi aluksi Sosialidemokraattisen Aikakauslehden toimittajana ja kesäkuusta 1920 alkaen hän oli Suomen Sosialidemokraatin Venäjän-osaston toimittajana. Hän kirjoitti artikkeleitaan käyttäen nimimerkkiä ”Ortodoksi”. Peräläinen oli Helsingin Sanomalehtimiesyhdistyksen ja Suomen Sanomalehtimiesten Liiton jäsenenä ja hän osallistui sosiaalidemokraattien kulttuuriharrastuksiin. Peräläinen kuoli 54-vuotiaana uudenvuodenaattona 1931 keuhkokuumeen aiheuttamaan sydänkohtaukseen.
Aiheesta muualla

Unkarin proletariaatti seisoo vankkana työn ja taistelun rintamassa. Kirjoittanut maisteri Juhana Peräläinen, Suomen Sosialidemokraatti, 22.12.1929, nro 347, s. 18, Kansalliskirjaston digitaaliset aineistot
Jeremiah Wood

| Jeremiah Wood |
| --- | --- |
 Jeremiah Wood edustaessaan ALM Évreux Basketia
Henkilötiedot
Koko nimi:  Jeremiah Wood
Syntynyt: 25. tammikuuta 1985 (ikä 39) Akron, Ohio, Yhdysvallat
Kansalaisuus:   Yhdysvallat
Koripalloilija
Pelipaikka:  Sentteri / Iso laitahyökkääjä
Pituus:  200 cm
Paino:  105 kg
Nyk. joukkue:   Ferro Carril Oeste
Sarja:  Liga Nacional de Basquet
Pelaajaura
Yliopistojoukkueet
2003–2008:   Akronin yliopisto
Seurajoukkueet
2008–2009 2009–2011 2011–2013 2014–2019 2019-2022 2022–:   Joensuun Kataja  Kauhajoen Karhu  ALM Évreux Basket  Club San Martin  Salon Vilpas  Ferro Carril Oeste
Jeremiah Wood (s. 25. tammikuuta 1985 Akron, Ohio) on yhdysvaltalainen koripalloilija, joka edustaa Suomen pääsarjassa pelaavaa KTP-Basketia. Hän pelaa sentterin sekä ison laitahyökkääjän pelipaikkoja.
Akronin yliopistosta keväällä 2008 valmistunut Wood on pelannut ammattilaisurallaan kolme kautta Suomen Korisliigaa sekä kaksi kautta Ranskan Pro B:tä ennen siirtymistään Argentiinaan. Pelaamillaan Korisliiga-kausilla Wood ehti voittaa sarjan tehokkuustilaston kolmesti, levypallotilaston kahdesti sekä piste-, syöttö- ja riistotilastot kertaalleen. Kaudella 2009–2010 Eurobasket.com -sivusto arvosti Woodin Korisliigan vuoden pelaajaksi.
Pelaajaura > Akronin yliopisto (2003-2008)

Jeremiah Wood aloitti viestinnän opintonsa Akronin yliopistossa vuonna 2003. Tulokaskaudellaan Woodilla oli konferenssinsa paras pelitilanneheittojen onnistumisprosentti, 59,0%. Lisäksi hänen 7,4 levypallon ottelukohtainen keskiarvo riitti levypallotilastossa viidenteen sijaan. Vaikka Woodin tulokaskausi päättyikin säären rasitusvammaan, valitsivat yliopistosarjan päävalmentajat hänet konferenssinsa tulokkaiden tähdistöviisikkoon.
Wood ehti pelata toista yliopistokauttaan vain noin kolmanneksen verran, kunnes loukkaantui tammikuun ensimmäisessä pelissään ja joutui jättämään koko loppukauden väliin polvivamman vuoksi. Väliin jäi loukkaantumisen vuoksi myös seuraava kausi ja ensimmäisen koripallo-ottelunsa polvivamman jälkeen Wood pelasi vasta kaudella 2006–2007. Tällöin hänen joukkueensa ylsi konferenssifinaaleihin asti, joissa Wood valittiin lopputurnauksen tähdistöviisikkoon.
Loukkaantumiset vaivasivat myös Woodin viimeistä yliopistokautta. Helmikuun aikana polven operointiin joutunut pelaaja kuntoutti kuitenkin itsensä leikkauksen jälkeen nopeasti pelikuntoon ja pääsi mukaan vielä kauden viimeisiin ratkaisuotteluihin.
Loukkaantumisista huomimatta Wood oli yliopistosta valmistuttuaan Akronin yliopistohistorian 10. paras levypallopelaaja 777 levypallon kokonaismäärällä sekä yliopistonsa kautta aikain 26. paras pisteidentekijä 1151 pisteellä. Joukkueensa sisäisen levypallotilaston hän voitti kausina 2003–2004, 2006–2007 ja 2007–2008. Lisäksi hän oli joukkueensa paras pistemies kaudella 2007–2008.
Pelaajaura > Ranskan Pro B (2011-2013)

Kaudelle 2011-2012 Wood teki sopimuksen Ranskan kakkostasolla Pro B:ssä pelaavan ALM Evreuxin kanssa. Wood pelasi runkosarjan 16,4 pisteen ja 11,0 levypallon keskiarvoilla, joilla tehoilla hän oli pistetilastossa sijalla neljä ja levypallotilastossa sijalla kaksi. Joukkue ylsi sarjassa puolivälierävaiheeseen, jossa hävisi runkosarjan voittaneelle CSP Limogesille voitoin 2-1.
Wood pelasi Evreuxissa myös kauden 2012-2013. Joukkueen toisena amerikkalaisvahvistuksena pelasi tuolloin Clevin Hannah, joka Woodin tavoin siirtyi Evreuxiin Kauhajoen Karhusta. Evreux eteni kaudella Pro B:n välieriin saakka, jossa Champagne Châlons Reims Basket pudotti joukkueen jatkosta voitoin 2-0. Wood oli jälleen sarjan tehokkaimpia pelaajia, voittaen runkosarjan levypallotilaston 10,4 keskiarvolla ja ollen pistetilaston neljäs 18,7 pistekeskiarvolla. Wood valittiin jälkimmäisellä Ranskan kaudellaan sarjan parhaaksi ulkomaalaispelaajaksi.
Saavutukset

Ranskan Pro B -sarjan paras ulkomaalaispelaaja: 2013
3x Korisliigan kuukauden pelaaja: 10/2008, 12/2009, 02/2011
SM-hopeaa: 2009
Muuta

Woodin perheeseen kuuluu kaksi veljeä, sisko ja äiti. Hän on NBA-tähti LeBron Jamesin lapsuudenystävä.
Tilastot > Runkosarja (kansalliset pääsarjat)

| Kausi | Joukkue | Liiga | Liiga | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Joensuun Kataja | Korisliiga |  | 41 | 61,5 % | 38,1 % | 56,3 % | 3,8 | 8,6 | 12,4 | 2,7 | 3,3 | 2,0 | 1,0 | 20,1 |
| 2009–2010 | Kauhajoen Karhu | Korisliiga |  | 26 | 60,9 % | 34,6 % | 62,6 % | 5,0 | 9,0 | 14,0 | 4,8 | 3,8 | 2,1 | 0,4 | 19,8 |
| 2010–2011 | Kauhajoen Karhu | Korisliiga |  | 42 | 69,1 % | 12,5 % | 56,5 % | 3,9 | 9,1 | 12,9 | 4,0 | 3,4 | 2,2 | 0,8 | 20,6 |
| 2014–2015 | Club San Martin | LNB |  | 45 | 60,9 % | 0,0 % | 62,6 % | 2,9 | 5,9 | 8,8 | 1,6 | 1,8 | 1,2 | 0,5 | 14,5 |
| 3 kautta | YHTEENSÄ | Korisliiga (Suomi) | Korisliiga (Suomi) | 109 | 64,3 % | 34,2 % | 57,9 % | 4,1 | 8,9 | 13,0 | 3,7 | 3,5 | 2,1 | 0,8 | 20,2 |
| 1 kausi | YHTEENSÄ | LNB (Argentiina) | LNB (Argentiina) | 45 | 60,9 % | 0,0 % | 62,6 % | 2,9 | 5,9 | 8,8 | 1,6 | 1,8 | 1,2 | 0,5 | 14,5 |
Tilastot > Pudotuspelit (kansalliset pääsarjat)

| Kausi | Joukkue | Liiga | Liiga | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Joensuun Kataja | Korisliiga |  | 10 | 45,7 % | 35,7 % | 47,2 % | 4,0 | 8,3 | 12,3 | 1,8 | 3,1 | 1,6 | 0,7 | 13,6 |
| 2010–2011 | Kauhajoen Karhu | Korisliiga |  | 3 | 57,1 % | 0,0 % | 83,3 % | 5,3 | 8,7 | 14,0 | 3,0 | 3,0 | 0,0 | 1,3 | 21,0 |
| 2014–2015 | Club San Martin | LNB |  | 13 | 64,5 % | 0,0 % | 47,9 % | 3,2 | 9,8 | 13,0 | 2,8 | 2,3 | 1,3 | 1,2 | 19,5 |
| 2 kautta | YHTEENSÄ | Korisliiga (Suomi) | Korisliiga (Suomi) | 13 | 49,0 % | 35,7 % | 56,3 % | 4,3 | 8,4 | 12,7 | 2,1 | 3,1 | 1,2 | 0,8 | 15,3 |
| 1 kausi | YHTEENSÄ | LNB (Argentiina) | LNB (Argentiina) | 13 | 64,5 % | 0,0 % | 47,9 % | 3,2 | 9,8 | 13,0 | 2,8 | 2,3 | 1,3 | 1,2 | 19,5 |
O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo
Jeremiah Wood edusti Kauhajoen Karhua kaudet 2009–2010 ja 2010–2011
Jeriko

| Jeriko أريحا‎ (ʾArīḥā) יְרִיחוֹ (Yeriḥo) |
| --- | --- |
 Näkymä Jerikoon
 Jeriko
 Koordinaatit: 31°51′N, 35°27′E 
Valtio:  Palestiinalaishallinto
Kuvernoraatti:  Jeriko
Perustettu:  n. 9000 eaa.
Hallinto:  
 – Kaupunginjohtaja:  Hassan Saleh
Väkiluku (2016):  23 220
 
 http://www.jericho-city.org/ 
Infobox OKVirheellinen NIMI-arvo: 
Jeriko (arab. أريحا‎‎, ʾArīḥā, hepr. ‏יְרִיחוֹ‎, Yeriḥo) on kaupunki Palestiinassa Länsirannalla. Se sijaitsee Jerusalemin itäpuolella lähellä Jordanjokea. Kaupunki on ollut Palestiinalaishallinnon hallussa vuodesta 1994 lähtien ja kuuluu Jerikon kuvernoraattiin. Vuoden 2016 arvion mukaan kaupungin asukasluku oli 23 220.
Jeriko lienee yksi maailman vanhimmista yhtäjaksoisesti asutetuista kaupungeista. Raamatussa se tunnetaan paikkana, jonne Israelin heimot ensimmäiseksi hyökkäsivät Joosuan johdolla palattuaan Egyptistä.
Aiheesta muualla

Kuvia tai muita tiedostoja aiheesta Jeriko Wikimedia Commonsissa
Jericho Municipality Official Website (Arkistoitu – Internet Archive) (arabiaksi) (englanniksi)
Jericho Cable Car (englanniksi) (arabiaksi)
Smart History: Jericho (Arkistoitu – Internet Archive) (englanniksi)
Savijärvi (Kouvola)

| Savijärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Anjalankoski)
Koordinaatit:  60°40′41″N, 26°56′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kymijoen alaosan alue (14.11)
Laskuoja:  suo-oja Vähäjärveen 
Järvinumero:  14.111.1.024
Mittaustietoja
Pinnankorkeus:  32,3 m  
Pituus:  1,1 km  
Leveys:  490 m  
Rantaviiva:  2,887 km  
Pinta-ala:  31,539 ha  
Saaria:  ei saaria 
 fiSavijärvi 
Savijärvi  on Kymenlaaksossa Kouvolan Anjalankoskella, Inkeroisten ja Liikkalan välissä sijaitseva järvi.
Maantietoa

Järven pinta-ala on 32 hehtaaria, se on 1,1 kilometriä pitkä ja 500 metriä leveä. Järvellä ei ole kartan mukaan saaria.  Sen rantaviivan pituus on 2,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) se kuuluu. Järven vedenpinnan korkeus on 32,3 metriä mpy.
Jon Kyl

| Jon Kyl |
| --- | --- |

Yhdysvaltain senaattori Arizonasta
 5. syyskuuta 2018 - 31. joulukuuta 2018  
Edeltäjä:  John McCain
Seuraaja:  Martha McSally
 3. tammikuuta 1995 - 3. tammikuuta 2013  
Edeltäjä:  Dennis DeConcini
Seuraaja:  Jeff Flake
Senate Minority Whip
 19. joulukuuta 2007 - 3. tammikuuta 2013  
Edeltäjä:  Trent Lott
Seuraaja:  John Cornyn
Yhdysvaltain edustajainhuoneen jäsen Arizonan 4. vaalipiiristä
 3. tammikuuta 1987 - 3. tammikuuta 1995  
Edeltäjä:  Eldon Rudd
Seuraaja:  John Shadegg
Henkilötiedot
Syntynyt: 25. huhtikuuta 1942 (ikä 82) Oakland, Nebraska, Yhdysvallat
Ammatti:  poliitikko
Puoliso:  Caryll Collins
Lapset:  2
Tiedot
Puolue:  republikaanit
Tutkinnot:  Arizonan yliopisto
Uskonto:  presbyteriaani
Aiheesta muualla
kyl.senate.gov
Jon Llewellyn Kyl (s. 25. huhtikuuta 1942) on yhdysvaltalainen republikaanisen puolueen poliitikko.
Kyl syntyi Arlene Pearl Griffithin ja John Henry Kylin pojaksi Nebraskan Oaklandissa. Hän valmistui juristiksi Arizonan yliopistosta ja työskenteli vuosina 1966–1986 Jennings, Strouss & Salmon -lakiasiaintoimistossa.
Kyl istui Yhdysvaltain edustajainhuoneessa vuosina 1987–1995. Hänet valittiin senaattiin ensimmäistä kertaa vuonna 1994 Arizonasta, ja hän tuli valituksi uudelleen vuosina 2000 ja 2006. Hän ei ollut enää ehdolla vuonna 2012. Kyl palasi senaattiin syyskuussa 2018, kun Arizonan kuvernööri Doug Ducey nimitti hänet ottamaan paikan, joka oli ollut vapaana John McCainin kuoleman jälkeen. Hän erosi senaatista 31. joulukuuta 2018. Hänen paikkansa otti Martha McSally.
National Journal nimesi Kylin maaliskuussa 2007 senaatin neljänneksi konservatiivisimmaksi jäseneksi.
Jalkapallon Mestaruussarjan kausi 1957

| Mestaruussarjan kausi 1957 |
| --- | --- |
Joukkueiden määrä:  10
Ajankohta:  5. toukokuuta− 6. lokakuuta
Mestari:  HPS 4. Mestaruussarjan mestaruus 9. Suomen mestaruus
Toinen sija:  Haka
Kolmas sija:  TPS
Pudonneet joukkueet:  KIF Reipas
Ottelut:  90
Maalit:  342 (3,8 per ottelu)
Paras maalintekijä:  Matti Sundelin (21)
Suurin kotivoitto:  KIF−Reipas 7−0
Suurin vierasvoitto:  Reipas−I-Kissat 1−10
Eniten maaleja ottelussa:  Reipas−I-Kissat 1−10
Suurin yleisömäärä:  4 327 VPS−KIF 0−0
Kokonainen yleisömäärä:  157 675
Yleisökeskiarvo:  1 752
Alempi sarjataso:  Suomensarja
  ← 1956 :  1958 → 
Jalkapallon Mestaruussarjan kausi 1957 oli vuonna 1930 perustetun Mestaruussarjan 26. kausi. Kaudella 1957 Mestaruussarja pelattiin 10 joukkueen kaksinkertaisena sarjana.
Mestaruussarjan ja Suomen mestaruuden voitti HPS, joka varmisti yhdeksännen mestaruutensa viimeisellä kierroksella 6. lokakuuta, kun se voitti VPS:n Kalevi Malmströmin, Leo Mikanderin, Raimo Niemisen (2) ja Osvald Eldsbackan maaleilla 5–3. Viimeisiksi sijoittuneet KIF ja Reipas putosivat Suomensarjaan.
Mestaruussarjan maalikuninkuuden kaudella 1957 voitti TPS:n Matti Sundelin 21 maalilla. Palloliitto valitsi vuoden 1957 jalkapalloilijaksi Mestaruussarjassa pelanneen HPS:n Alpo Lintamon. Mestaruussarjan yleisömäärä kaudella 1957 oli yhteensä 157 675 henkeä eli keskimäärin 1 752 katsojaa ottelua kohti. Kauden suurin yleisömäärä nähtiin 30. kesäkuuta Vaasassa Hietalahden urheilukentällä pelatussa ottelussa VPS–KIF, kun ottelua saapui seuraamaan 4 327 katsojaa.
Joukkueet

Mestaruussarjaan osallistui 10 joukkuetta, joista kahdeksan kaudelta 1956 ja kaksi nousijaa kauden 1956 Suomensarjasta. Suomensarjan Länsilohkon voittaja TPS ja Itälohkon voittaja Reipas nousivat suoraan. Nousijajoukkueet korvasivat edellisellä kaudella viimeisiksi jääneet VIFK:n ja Pyrkivän.
| Joukkue | Kaupunki |
| --- | --- |
Helsingin Jalkapalloklubi (HJK): Helsinki
Helsingin Palloseura (HPS): Helsinki
Ilves-Kissat (I-Kissat): Tampere
Kotkan Reipas (Reipas): Kotka
Kotkan Työväen Palloilijat (KTP): Kotka
Kronohagens IF (KIF): Helsinki
Kuopion Palloseura (KuPS): Kuopio
Turun Palloseura (TPS): Turku
Valkeakosken Haka (Haka): Valkeakoski
Vaasan Palloseura (VPS): Vaasa
Huom. Valkeakoski oli kauppala.
Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | HPS (M) | 18 | 11 | 4 | 3 | 49 | 27 | +22 | 26  |
| 2 | Haka | 18 | 11 | 3 | 4 | 46 | 20 | +26 | 25  |
| 3 | TPS | 18 | 7 | 7 | 4 | 45 | 37 | +8 | 21  |
| 4 | KuPS | 18 | 8 | 3 | 7 | 28 | 34 | −6 | 19  |
| 5 | I-Kissat | 18 | 7 | 4 | 7 | 50 | 34 | +16 | 18  |
| 6 | HJK | 18 | 5 | 8 | 5 | 26 | 26 | 0 | 18  |
| 7 | VPS | 18 | 6 | 4 | 8 | 21 | 30 | −9 | 16  |
| 8 | KTP | 18 | 5 | 5 | 8 | 28 | 31 | −3 | 15  |
| 9 | KIF (P) | 18 | 5 | 4 | 9 | 28 | 36 | −8 | 14  |
| 10 | Reipas (P) | 18 | 2 | 4 | 12 | 21 | 67 | −46 | 8  |
Lähde: Jalkapallokirja 1958
(M) = Suomen mestari; (P) = Putoaja
Huomautukset:
Tulokset

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Koti \ Vieras1 | HPS | Haka | TPS | KuPS | I-K | HJK | VPS | KTP | KIF | Rei |
| HPS  |   | 2–2  | 1–1  | 2–1  | 3–2  | 4–2  | 5–3  | 2–1  | 0–3  | 8–2 |
| Haka  | 2–3  |   | 5–2  | 0–0  | 0–3  | 5–2  | 0–1  | 2–1  | 2–0  | 4–0 |
| TPS  | 5–3  | 0–5  |   | 0–2  | 3–1  | 4–1  | 1–0  | 3–2  | 7–2  | 4–4 |
| KuPS  | 0–7  | 2–1  | 2–0  |   | 1–6  | 0–2  | 1–2  | 3–1  | 2–1  | 3–0 |
| I-Kissat  | 1–3  | 2–5  | 2–2  | 1–2  |   | 1–1  | 5–1  | 4–0  | 0–2  | 2–2 |
| HJK  | 0–0  | 0–0  | 2–2  | 4–2  | 1–2  |   | 1–2  | 1–0  | 0–0  | 3–0 |
| VPS  | 0–1  | 1–3  | 1–1  | 3–2  | 3–2  | 0–0  |   | 1–1  | 0–0  | 1–0 |
| KTP  | 0–0  | 0–1  | 2–2  | 1–2  | 2–2  | 2–2  | 2–1  |   | 3–2  | 3–2 |
| KIF  | 0–4  | 0–2  | 1–1  | 2–2  | 2–4  | 1–3  | 3–1  | 0–4  |   | 7–0 |
| Reipas  | 2–1  | 1–7  | 1–7  | 1–1  | 1–10  | 1–1  | 2–0  | 1–3  | 1–2  |   |
Lähde: Suomen Palloliiton vuosikertomus 1957
1 Kotijoukkue vasemmanpuoleisessa sarakkeessa.
Värit: Sininen = kotivoitto; Keltainen = tasapeli; Punainen = vierasvoitto.
Tilastot > Maalintekijät

|  | Pelaaja | Joukkue | M |
| --- | --- | --- | --- |
| 1 |  Matti Sundelin | TPS | 21 |
| 2 |  Olli Lilja | I-Kissat | 16 |
| 2 |  Kai Pahlman | HPS | 16 |
| 4 |  Juhani Peltonen | Haka | 13 |
| 4 |  Mauri Vanhanen | KTP | 13 |
| 6 |  Pentti Styck | HJK | 11 |
| 7 |  Unto Nevalainen | TPS | 9 |
| 8 |  Martti Järvinen | HPS | 8 |
| 8 |  Markku Kumpulampi | Haka | 8 |
| 8 |  Leo Mikander | HPS | 8 |
Lähde: Uusi Suomi
Tilastot > Yleisömäärät

|  | Joukkue | O | Yht>  | Ka>  |
| --- | --- | --- | --- | --- |
| 1 | HPS | 9 | 21 794 | 2 422 |
| 2 | HJK | 9 | 20 333 | 2 259 |
| 3 | TPS | 9 | 20 022 | 2 225 |
| 4 | KIF | 9 | 19 533 | 2 170 |
| 5 | I-Kissat | 9 | 14 919 | 1 658 |
| 6 | VPS | 9 | 14 790 | 1 643 |
| 7 | KuPS | 9 | 13 383 | 1 487 |
| 8 | KTP | 9 | 12 831 | 1 426 |
| 9 | Haka | 9 | 12 197 | 1 355 |
| 10 | Reipas | 9 | 8 300 | 922 |
|  | Yhteensä | 90 | 158 102 | 1 757 |
Lähde: Uusi Suomi
Huom. Palloliiton vahvistama lopullinen yleisömäärä oli 157 675 katsojaa. Tilastossa seurojen ilmoittamat alustavat yleisömäärät.
Suomen mestarit

| Pelaaja | O | M |
| --- | --- | --- |
|  Voitto Vilermo (mv) | 14 | 0 |
|  Osvald Eldsbacka | 17 | 2 |
|  Reino Heinonen | 17 | 0 |
|  Martti Järvinen | 10 | 8 |
|  Alpo Lintamo | 18 | 0 |
|  Kalevi Malmström | 16 | 7 |
|  Leo Mikander | 18 | 8 |
|  Raimo Nieminen | 18 | 7 |
|  Kai Pahlman | 17 | 16 |
|  Pentti Rautiainen | 16 | 0 |
|  Juhani Tanner | 17 | 1 |
Lähteet: Jalkapallokirja 1981; Pelimiehet. Suomen jalkapallon pelaajatilastot 1930–2006
Kauden aikana joukkueessa pelasivat myös Yrjö Arajuuri (mv, 4/0), Jaakko Lamminen (8/0), Aimo Timberg (6/0) ja Matti Rautiainen (2/0).
John Hickenlooper

| John Hickenlooper |
| --- | --- |

Yhdysvaltain senaattori Coloradosta
 3. tammikuuta 2021 – Yhdessä Michael Bennetin kanssa  
Edeltäjä:  Cory Gardner
Coloradon 42. kuvernööri
 11. tammikuuta 2011 – 8. tammikuuta 2019  
Varakuvernööri:  Joseph Garcia
Edeltäjä:  Bill Ritter
Seuraaja:  Jared Polis
Henkilötiedot
Syntynyt: 7. helmikuuta 1952 (ikä 72) Narberth, Pennsylvania, Yhdysvallat
Puoliso:  Helen Thorpe
Tiedot
Puolue:  demokraatit
Uskonto:  Kveekari
Aiheesta muualla
www.hickenlooper.com
John Hickenlooper (s. 7. helmikuuta 1952 Narberth, Pennsylvania) on yhdysvaltalainen demokraattipuolueen poliitikko, joka on toiminut vuodesta 2021 lähtien toisena Coloradon senaattoreista. Hän on toiminut Denverin kaupungin pormestarina vuodesta 2003 vuoteen 2011 ja Coloradon kuvernöörinä vuosien 2011–2019 välillä. Hickenlooper on valmistunut Wesleyan Universitystä Connecticutissa ja työskenteli ennen poliittista uraansa geologina ja liikemiehenä. Hän on omistanut useita panimoravintoloita, joista ensimmäisen hän perusti vuonna 1988.
Aiheesta muualla

Kuvia tai muita tiedostoja aiheesta John Hickenlooper Wikimedia Commonsissa
Jeriko-ohjus

Shavit -raketti joka pohjautuu Jericho II -ohjukseen.
Nimellä Jeriko-ohjus kutsutaan Israelin kehittelemiä keskimatkan ohjuksia.
Jeriko-ohjukset

Jeriko 1 SRBM 1971 kantaa 500 km, tarkkuus CEP 1 000 m, hyötykuorma 400 kg. Perustui Ranskan 1960-luvun tekniikkaan. Jo vanhentunut.
Jeriko 2 IRBM 1985  Kantomatka ainakin 1 300 km., luultavasti 1500-3500 km. 13-tonninen, kaksivaiheinen kiinteäpolttoaineinen ohjus, joka saattaa olla sama kuin USA:n MGM-31 Pershing.
Jeriko 3 ainakin 4800-6500 km kantomatka.Tämä ohjus saattaa olla ICBM, jonka kantomatka on 11 000 km 1 000–1 300 kg:n kärki. 150-400 kt, tai 3x MIRV. CEP 1000 m. Käytössä ehkä vuoden 2005 puolesta välistä.